**Jegyzőkönyv az ELTE TTK HÖK Küldöttgyűlésének 2015. 03. 31.-i rendkívüli üléséről**

**A jegyzőkönyvet készítette:** Miklós-Kovács Janka

**Ülés helye és ideje:** Északi tömb 0.89-es terem, 2015. március 31. 18:00

**Jelenlevők**  
Szavazati joggal: Ágoston Dóra Csenge, Balogh Dániel, Bérces Bence, Berekméri Evelin, Böröndi Dávid, Fáki Anna, Faragó Renáta, Góth Roland, Hegedüs Dávid, Horváth Balázs, Hoksza Zsolt, Katona Richárd, Kerényi Péter, Koczur Szilvia, Lukács Károly, Maszlag Szilvia, Miklós-Kovács Janka, Nagy Anett, Nagy Levente, Pálma Péter, Péterfi Petra Jolán, Pintér Kornélia, Radnai Georgina, Réthy Miklós András, Sagmeister Ádám, Sudár Mariann, Török Mátyás, Vajda Levente  
Tanácskozási joggal: Csonka Diána, Dukán András Ferenc, Kovács Fanni, Márton Ákos,Saáry Ákos, Seres Ákos, Székely Gellért,   
Ellenőrző Bizottság részéről: Őri Bálint, Rádl Attila, Vígh Bence

**Kovács Fanni 18:15-kor megnyitotta a Küldöttgyűlés ülését.**

Az Ellenőrző Bizottság megállapította, hogy a Küldöttgyűlés 26 fővel határozatképes.

Kovács Fanni megkérdezte, hogy van-e az ülésen tanácskozási joggal nem rendelkező személy. Senki nem jelezte ezt.

Kovács Fanni jelölte Miklós-Kovács Jankát a jegyzőkönyv vezetésére.  
Miklós-Kovács Janka vállalta a jelölést.

*93/2015(03.31.) A Küldöttgyűlés 26 szavazattal, egyhangúlag elfogadta, hogy Miklós-Kovács Janka vezesse a* jegyzőkönyvet.

18:18-kor Saáry Ákos megérkezett az ülésre.

Kovács Fanni ismertette az előzetesen kiküldött napirendet:

1. Bejelentések
2. Beszámolók
3. Személyi kérdések
4. Egyebek

Kovács Fanni javasolta, hogy a 3. Személyi kérdések napirendi pontot töröljék, mert nem érkezett jelölés és pályázat.

Az ülésen elfogadott végleges napirend a következő:

1. Bejelentések
2. Beszámolók
3. Egyebek

*94/2015(03.31.) A küldöttgyűlés 26 szavazattal, egyhangúlag elfogadta a 3. napirendi pont törlését.*

*95/2015(03.31.) A küldöttgyűlés 26 szavazattal, egyhangúlag elfogadta a módosult napirendet.*

1. **Bejelentések (18:19)**

Kovács Fanni kötetelen beszélgetésre kérte fel a jelenlevőket a Gólyabállal és egyéb rendezvényekkel kapcsolatban a Küldöttgyűlés ülése után.

Török Mátyás jelezte, hogy vannak fennakadások a TTK HÖK-ben ellátott feladataival kapcsolatban. Elmondta, hogy nem tartja megfelelőnek azt a módot ahogyan új képviselőket keresünk, így ne csodálkozzunk, hogy nem olyan érdeklődőek és aktívak a képviselők.  
Elmondta, hogy nem érti miért nincs kommunikáció a Gólyabállal kapcsolatban és hogy senki nem tud semmit az egészről, többek között arról, hogy lesz-e egyáltalán.  
Kifejtette, hogy, mint Gúlyatábor programfelelős főszervező nem elégedett a Gólyatábor szervezésével kapcsolatos kommunikációval sem és azt is elmondta, hogy a gólyatáborokban előforduló alkohol és alkoholos feladatokhoz való hozzáállás nem megfelelő.

Hegedüs Dávid elmondta, hogy úgy véli, hogy nem a felvázolt állt hozzá a Választmány az alkohol előfordulásához a Gólyatáborban.

Góth Roland, rendezvényszervező biztos felszólalt a Gólyabállal kapcsolatban. Kérte, hogy tartsunk szimpátiaszavazást arról, hogy most vagy az ülés után beszéljünk a Gólyabálról.

Török Mátyás: A képviselők legyenek megfelelően tájékoztatva a Gólyabál szervezéséről.

Hoksza Zsolt: A küldöttgyűlésnek kell eldönteni, hogy legyen-e gólyabál, milyen legyen, hogyan legyen, de nem kell mindenkinek képben lennie az aktuális szervezéssel.

Kerényi Péter: Nagy kommunikációs problémáink vannak, nem a megfelelő csatornákon értesülnek a képviselők az eseményekről.

Góth Roland: Bárki lehet a rendezvényes csoport tagja. Emellett sajnálom, hogy nem küldtem ki a költségvetést a képviselőlistára és a részleteket, de vannak benne olyan információk, amiket nem biztos, hogy jó ha mindenki lát.

Kovács Fanni megkérdezte szeretne-e valaki külön napirendi pontot a gólyabálnak.  
Góth Roland kérte ezt.

*96/2015(03.31.) A küldöttgyűlés 21 igen, 2 nem, 2 tartózkodással felvette 3. napirendi pontnak a Rendezvények napirendi pontot.*

Kovács Fanni elmondta, úgy érzi a Gólyatáborokkal kapcsolatban eléggé ki voltak hangsúlyozva azok az elvek, amiket a TTK HÖK Vályasztmánya szeretne követni, hogy ne legyenek alkoholos és vetkőzős játékok a tábor programjában.

Rádl Attila bejelentette, hogy a Szenátus elfogadta az Alapszabályt, még lesznek majd vele utólagos tennivalók, de a felülvizsgálat után jöhetnek csak az ügyrendek. Ezúton is megköszönte mindenkinek, aki segített ebben.

Kovács Fanni18:35-kor lezárta az első napirendi pontot.

1. **Beszámolók (18:35)**

Mivel az előző ülésen nem lett elfogadva az elnök, a kollégiumi biztos és az Ellenőrző Bizottság elnökének beszémolója, ezért ismételt beszámolás következik.

Kovács Fanni ismertette az ismételt beszámolóját. Kiegészítését a 3. napirendi pont idejére halasztotta.

Senkinek nem volt kérdése az elnök ismételt beszámolójához.

Vajda Levente elmondta a felmerült technikai problémákat a beszámoló feltöltésének kapcsán.

Senkinek nem volt kérdése a kollégiumi biztos ismételt a beszámolójához.

Rádl Attila nem szerette volna kiegészíteni a beszámolóját.

Hoksza Zsolt kérdezte, hogy van-e már eredménye a januárban ki nem fizetett tisztségviselői ösztöndíjakkal kapcsolatos állásfoglalásnak.

Rádl Attila: Nincs.

Kovács Fanni ügyrendi javaslatot tett, hogy egy szavazócetlin történjen a szavazás a beszámolókról.

*97/2015(03.31.) A Küldöttgyűlés egyhangúlag elfogadta az ügyrendi javaslatot.*

Az eredmények kihirdetésére csak az utolsó, Egyebek napirendi pontban került sor.

*98/2015(03.31.) A Küldöttgyűlés 20 igen, 4 nem és 3 tartózkodás mellett elfogadta az elnök ismételt beszámolóját.*

*99/2015(03.31.) A Küldöttgyűlés 22 igen, 1 nem és 4 tartózkodás mellett elfogadta a kollégiumi biztos ismételt beszámolóját.*

*100/2015(03.31.) A Küldöttgyűlés 24 igen, 0 nem és 3 tartózkodás mellett elfogadta az ellenőrző bizottság elnökének ismételt beszámolóját.*

Kovács Fanni 18:40-kor lezárta az második napirendi pontot.

1. **Rendezvények (18:40)**

Kovács Fanni ismertette a Gólyabál szervezésének kezdetét és hogy miért lett elfogadva, hogy most tavasszal legyen a gb.

Góth Roland: Nem április 10. volt az eredeti tervezett időpont, hanem március vége, ez az engedélyeztetések miatt csúszott áprilisra. A közbeszerzés nem kifejezetten hallgatóbarát, nem is hallgatói rendezvényekre vonatkozik, hanem konferenciákra, egyéb egyetemi rendezvényekre.

Kovács Fanni megkérte Góth Rolandot, hogy ismertesse, miért nem jó a kommunikáció a gólyabállal kapcsolatban.

Bárczes Bence: Nem lesz ez így nagy bukás megint.

Török Mátyás: Mikor kezdődött el a gólyabál szervezés?

Góth Roland: Kb 1,5 hónapja kezdődött a szervezés.

18:49 Székely Gellért Zsombor megérkezett az ülésre.

Török Mátyás elmondta, hogy egy mentorhétvége, ami kb 100 embert érint egy hónappal előbb el lett kezdve. Megkérdezte, hogy a gólyabál, ami 6-8-szor annyi embert érint, miért kevesebb mint 2 hónapja lett elkezdve?

Góth Roland válaszában elmondta, hogy egy ilyen közbeszerzés ennél sokkal hosszadalmasabb.

Dukán András Ferenc ismertette a közbeszerzés menetét és feltételeit, mik a mozgásterek egy ilyen szerződés aláírásánál, milyen részei vannak a közbeszerzésnek, milyen akadályai voltak a rendezvényszervezésnek. Elmondta, hogy nehéz volt ekkora léptékű kérdésekben előrelépést tenni, mert 2014. Vége felé minden vezető a kancellárra várt, nélküle már nem akart senki döntést hozni, a kancellár pedig sokára érkezett meg, később mint azt várták volna.

Bérczes Bence, megkérdezte, hogy a kancellár miatt megváltozott-e a közbeszerzés menete.

Dukán András Ferenc: Kb 2011-től megváltozott az, hogy hogyan tud rendezvényeket szervezni a HÖK. Illetve egyéb közbeszerzéses dolgok is változtak ekkor. Először az ELTE kivételi körösen oldotta meg ezt, az ELTE ESZ Kft-vel szerveztette a rendezvényeket 2011-2012-ben. 2013. tavasszal kezdődtek a problémák, az akkori LEN-t már nem engedték így, kivételi körösen megszervezni, rájöttek, hogy ez nem jó konstrukció. Akkor el is maradt a Nedves est, néhány külön közbeszerzéssel az ELTE ESZ Kft még megnyerte azt a kicsi közbeszerzést. Ezután a gólyatáborok szervezésénél volt újabb fennakadás, új keretszerződést kellett kiírni, ezt a BPPS nyerte meg, amelyik cég egyébként az ELTE egyéb rendezvényeit is szervezte (konferencia, stb.). Már ekkor elkezdődött egy hallgatói rendezvényes közbeszerzési kiírás kialakítása, mert érződött hogy szükség van rá, de ez sikertelen volt, elvileg az ELTE hibájából. Ezért is a 2013. őszi gólyabálokat másképp kellett szervezni még nem írták ki a közbeszerzést, de azokban a gólyabálokban nem volt állami pénz. Ezután a LEN egy külön közbeszerzéssel lett megszervezve a BPPS-sel. Ezután lett egy gólyatáboros közbeszerzés, ezzel a gólyatáborok meg lettek csinálva de más rendezvényre ilyen nem lett kiírva, a BPPS-es szerződés nem volt jó a gólyabálra, új közbeszerzést az ELTE a gólyatáboros botrányok miatt nem akart kiírni. Ezután jött a kancellár, előtte már nem akartak ilyen viharos helyzetekben döntéseket hozni, hogy a kancellár ne kavarjon ebbe bele. Megjött a kancellár, szóval a többi gólyabál már meg lett szervezve. Most megint ki van írva egy hallgatói rendezvényes közbeszerzés. Hosszútávon érdemes felkészülni arra, hogy ez a konstrukció így nem annyira jól használható, jelenleg nem lehet jól és hatékonyan gólyatábort szervezni vele. Ez egy sokkal bővebb kérdéskör, mint maga a gólyabál szervezése.

19:16-kor Berekméri Evelin elhagyta az ülést.

Bérczes Bence megkérdezte, miért gondolta a Választmány, hogy az április 10. reális időpont a Gólyabál megtartására.

Hoksza Zsolt elmondta, hogy a többi Kar már meg tudta tartani a gólyabálját.

Kovács Fanni elmondta, hogy mivel mindenképpen Lágymányoson akartuk tartani a bált ezért csúszott el a szervezés, mert az engedélyezés hosszabb ideig tartott.

Góth Roland kifejtette Fanni válaszát.

Kovács Fanni felvetette, hogy ha nincs más hozzászólás a gólyabállal kapcsolatban, akkor gólyatáborhoz kinek van kérdése?

Török Mátyás elmondta, hogy meg volt beszélve, hogy meghúzzuk a gólyatáboros ivós játékokat, de arról nem volt szó, hogy teljesen eltöröljük őket. Jelezte, hogy más pályázatokban is benne van, hogy rendelnek alkoholt, ebből következik, hogy lesznek ivós játékok.

Hoksza Zsolt megkérdezte, hogy nincs-e gólyatábor alkohol nélkül. Jelezte, hogy a mentorkiránduláson sem volt alkohol, mégis jó volt.

Miklós-Kovács Janka, Lukács Károly, Hoksza Zsolt, Török Mátyás, Hegedüs Dávid és Kerényi Péter is hozzászólt a témához.

Dukán András Ferenc: A Dékánnak kell jóváhagyni a gólyatáborokat, azt kell végiggondolni, hogy mit viszünk a Dékán elé, inkább olyat vigyünk oda, amit nem dobnak vissza. A gólyatáborokat a HÖK a Kartól vette át, a Kar elvárásainak kell megfelelnie, nem csak a HÖK-ének. Itt az egyetemet képviseljük, mint páldául Nyílt napon. Az ivós és vetkőzős játékokban nem a szervezők a nyomás, hanem a pszichológia szerint a tömeg. A gólyatáboros balhéknak voltak előzményeik, nem működnek jól a gólyatáborok. Figyelembe kell venni a körülményt, hogy lesznek emberek a gólyatáborban, akikre hat a tömegpszichózis. A feladatokból kell kiírtani az alkoholt, a gólyatáborból nem fogjuk tudni, mert felnőtt embereket viszünk táborozni.

Lukács Károly megkérdezte miért kell alkohol a feladatokba.

19:32 Bérczes Bence, Balogh Dániel, Török Mátyás, Kerényi Péter, Vajda Levente, kémiások elhagyta az ülést.

19:32 Horváth Balázs megérkezett az ülésre.

19:33-kor az Ellenőrző Bizottság megállapította, hogy az ülés 20 fővel határozatképes

Kovács Fanni igéretet tett, hogy jelzi Dékán Úr felé, hogy a HÖK és a Gólyatábor szervezői szeretnének egyeztetni a programokkal kapcsolatban.

Kovács Fanni 19:35-kor lezárta a harmadik napirendi pontot.

1. **Egyebek (19:35)**

Kovács Fanni kihirdette a beszámolókról történt szavazás eredményét:

Csonka Diána jelezte, hogy megtörtént a tudománykommunikáció a természettudományban szakosok beosztása a TTK HÖK választásához, de nem volt jelen minden Ellenőrző bizottsági tag, így ez a beosztás nem volt szabályos, a sorsolást meg kell ismételni. Góth Roland felé pedig jelezte, hogy meg kell sürgetni a konzultációt.

Kovács Fanni 19:40-kor lezárta a negyedik napirendi pontot.

**Kovács Fanni 19:40-kor lezárta az ülést.**

**Határozatok:**

*93/2015(03.31.) A Küldöttgyűlés 26 szavazattal, egyhangúlag elfogadta, hogy Miklós-Kovács Janka vezesse a* jegyzőkönyvet.

*94/2015(03.31.) A küldöttgyűlés 26 szavazattal, egyhangúlag elfogadta a 3. napirendi pont törlését.*

*95/2015(03.31.) A küldöttgyűlés 26 szavazattal, egyhangúlag elfogadta a módosult napirendet.*

*96/2015(03.31.) A küldöttgyűlés 21 igen, 2 nem, 2 tartózkodással felvette 3. napirendi pontnak a Rendezvények napirendi pontot.*

*97/2015(03.31.) A Küldöttgyűlés egyhangúlag elfogadta az ügyrendi javaslatot.*

Az eredmények kihirdetésére csak az utolsó, Egyebek napirendi pontban került sor.

*98/2015(03.31.) A Küldöttgyűlés 20 igen, 4 nem és 3 tartózkodás mellett elfogadta az elnök ismételt beszámolóját.*

*99/2015(03.31.) A Küldöttgyűlés 22 igen, 1 nem és 4 tartózkodás mellett elfogadta a kollégiumi biztos ismételt beszámolóját.*

*100/2015(03.31.) A Küldöttgyűlés 24 igen, 0 nem és 3 tartózkodás mellett elfogadta az ellenőrző bizottság elnökének ismételt beszámolóját.*

**Az emlékeztetőt hitelesítette:**

Kovács Fanni

**Ellenőrző Bizottság Elnök**

**ELTE TTK HÖK ELTE TTK HÖK**